**DOBELES NOVADA PAŠVALDĪBAS NEKUSTAMĀ ĪPAŠUMA**

**“STARP VĀRPAIŅIEM”, UKRU PAGASTĀ, DOBELES NOVADĀ,**

**IZSOLES NOTEIKUMI**

1. Ar šiem noteikumiem (turpmāk – noteikumi) tiek noteikta Dobeles novada pašvaldībai piederoša **nekustamā īpašuma – zemesgabala (starpgabala) “Starp Vārpaiņiem”, Ukru pagastā, Dobeles novadā,** ar kadastra numuru 46900040285, platība 2,26 ha, tai sk. 2,23 ha meža audze un meža zeme, kadastra apzīmējums 46900040285, (turpmāk tekstā – Izsoles objekts) atklātā mutiskās izsole ar augšupejošu soli.
2. Izsoles objekta **nosacītā** **cena ir 19500 EUR** (deviņpadsmit tūkstoši pieci simti *euro*), **solis** - **1500 EUR**(viens tūkstotis pieci simti *euro*), nosolītās pirkuma maksas samaksas termiņš - **2023.gada 30.novembris.**
3. Izsole notiks **2023.gada 13.septembrī, plkst. 14.00**, Brīvības ielā 15, Dobelē, Dobeles novadā, 3.stāva lielajā zālē, atbilstoši šiem noteikumiem, un to organizē pašvaldības Īpašumu komisija (turpmāk – izsoles organizētājs).
4. **Uz izsoli ir tiesīgi pieteikties nekustamo īpašumu īpašnieki, kuriem piegul Izsoles objekts**.
5. Izsoles dalībniekiem ir tiesības iepazīties ar Izsoles objekta faktisko stāvokli.
6. Izsoles dalībniekam, pēc iepazīšanās ar Izsoles objekta faktisko stāvokli, nav tiesības celt jebkādas pretenzijas par to.
7. Izsoles dalībnieki līdz **2023.gada 11.septembrim** pašvaldībā Brīvības ielā 15, Dobelē, Dobeles novadā rakstveidā vai elektroniski apic@dobele.lv iesniedz pieteikumu un maksājumu kvītis par dalības maksas **40 EUR**(četrdesmit *euro*) un **drošības naudas 1950 EUR** (viens tūkstotis deviņi simti piecdesmit *euro*) samaksu pašvaldības norēķinu AS “SEB banka” norēķinu kontā LV 94 UNLA 0050014267180 vai AS “Swedbank” norēķinu kontā LV28 HABA 0001 4020 50427.
8. Pirms izsoles dalībnieki uzrāda personu apliecinošu dokumentu.
9. Ja izsolē piedalās juridiskas personas pilnvarotā persona, pilnvarai jābūt noformētai atbilstoši Komerclikuma 40. pantam. Ja izsolē piedalās fiziskas personas pilnvarotā persona, pilnvarai jābūt notariāli apliecinātai un  pilnvarā ir jābūt norādītam, ka persona tiek pilnvarota piedalīties izsolē un iegādāties īpašumu par cenu un noteikumiem pēc saviem ieskatiem.
10. Reģistrētam izsoles dalībniekam izsniedz reģistrācijas kartiņu.
11. Izsoles organizētājs nav tiesīgs līdz izsoles sākumam izpaust jebkādas ziņas par izsoles dalībniekiem.
12. Gadījumā, ja pašvaldība konstatē, ka starp izsoles dalībniekiem pastāv vienošanās, kas varētu ietekmēt izsoles rezultātus un gaitu, pašvaldībai ir tiesības izslēgt konkrētos izsoles pretendentus no dalības izsolē vai pārtraukt izsoles procedūru.
13. Izsole var notikt, ja uz to ir reģistrējušies vismaz divi izsoles dalībnieki.
14. Pamatojoties uz Publiskas personas mantas atsavināšanas likuma 14.panta otro daļu, gadījumā, ja uz Izsoles objektu ir saņemts viens pieteikums (pieteicies tikai viens Izsoles dalībnieks), izsoli nerīko un ar šo personu slēdz pirkuma līgumu par nosacīto cenu. Dalības maksu Izsoles dalībniekam neatmaksā.
15. Ja kāds no Izsoles dalībniekiem uz izsoli neierodas, tad drošības nauda un dalības maksa netiek atmaksāta.
16. Izsoles gaita tiek protokolēta.
17. Ja vairāki izsoles dalībnieki vienlaicīgi pacēluši solīšanas kartes, nosolot cenu, tad izsoles vadītājs nosaka izsoles uzvarētāju ar izlozes palīdzību, gadījumā, ja nākošajā solī nesola neviens dalībnieks.
18. Izsoles dalībniekam, kas nosolījis augstāko cenu, 10 (desmit) dienu laikā no izsoles dienas jāsamaksā avanss ne mazāk kā 10% no viņa piedāvātās augstākās summas. Iemaksātā drošības nauda tiek ieskaitīta avansā. Ja samaksa netiek veikta, Izsoles dalībnieks zaudē tiesības iegūt Izsoles objektu un iemaksāto drošības naudu.
19. Gadījumā, ja Izsoles uzvarētājs neveic noteikumos noteiktās iemaksas, Izsoles organizētājs par to informē Izsoles dalībnieku, kurš nosolījis nākamo augstāko cenu. Izsoles dalībniekam, kurš nosolījis nākamo augstāko cenu, 2 (divu) nedēļu laikā no paziņojuma saņemšanas dienas rakstiski jāpaziņo pašvaldībai par Izsoles objekta pirkšanu par paša augstāk nosolīto cenu un jāiemaksā avansa maksājums ne mazāk kā 10% no viņa piedāvātās augstākās summas.
20. Izsoles rezultātus apstiprina Dobeles novada dome.
21. Izsoles dalībnieks, 1 (viena) mēneša laikā pēc izsoles rezultātu apstiprināšanas, slēdz pirkuma līgumu, atbilstoši izsoles noteikumos noteiktajam termiņam.
22. Izsoles dalībniekam, kurš nav nosolījis augstāko cenu par Izsoles objektu, drošības naudu atmaksā 10 (desmit) darba dienu laikā pēc izsoles rezultātu apstiprināšanas dienas. Dalības maksu Izsoles dalībniekiem neatmaksā.
23. Ja izsoles dalībnieks, kas nosolījis augstāko cenu, pirkuma līgumu neparaksta, tad Izsoles objektu piedāvā pirkt izsoles dalībniekam, kurš nosolījis nākamo augstāko cenu. Izsoles dalībniekam, kurš nosolījis nākamo augstāko cenu, 2 (divu) nedēļu laikā no piedāvājuma saņemšanas dienas rakstiski jāpaziņo pašvaldībai par Izsoles objekta pirkšanu par paša augstāk nosolīto cenu, jāiemaksā avansa maksājums ne mazāk kā 10% no viņa piedāvātās augstākās summas un jāparaksta pirkuma līgums.
24. Izsole atzīstama par nenotikušu, ja:
	1. izsoles dalībnieks, kurš nosolījis augstāko cenu, neveic avansa maksājumu vai neparaksta pirkuma līgumu noteikumos noteiktajā kārtībā un ir vienīgais izsoles dalībnieks;
	2. izsoles dalībnieks, kurš nosolījis nākamo augstāko cenu, neveic avansa maksājumu, neparaksta pirkuma līgumu vai nav piekritis iegādāties Izsoles objektu noteikumos noteiktajā kārtībā;
	3. uz izsoli nav pieteicies neviens dalībnieks;
	4. uz izsoli nav ieradies vienīgais izsoles dalībnieks.
25. Īpašuma tiesības uz Izsoles objektu pāriet uz izsoles dalībnieku pēc īpašuma tiesību reģistrācijas zemesgrāmatu nodaļā.